text: Fredericia skal hæves en meter
  18 november 2014 kl. 08.13
  20 hektar jord omkring Fredericias havn skal hæves med en meter for at undgå oversvømmelser.
  Mange kommuner er i færd med at undersøge, hvad de kan gøre for at sikre sig mod oversvømmelser, når vandet går over sine bredder, og i Fredericia er gravemaskinerne allerede gået i gang med at klimasikre byen. Det skriver DR Trekanten.
  - Vi har flere gange oplevet at vandet er strømmet ned ad gaderne. Så når vi kaster os ud i det her, så er det først og fremmest for at fremtidssikre byen, siger borgmester i Fredericia Kommune, Jacob Bjerregaard til DR Trekanten.
  Jorden til projektet kommer fra et område, der er i gang med at blive gravet ud til en ny bydel. Dermed slår kommunen to fluer med ét smæk.
  Læs artiklen på DR Trekantens hjemmeside her
  